OHJELMA EI SOVI HERKILLE. SE SISÄLTÄÄ RAAKAA MATERIAALIA.
Soitin Ndellalle, ja juttelimme Facetimessa.
Hän toivotti minulle hyvää syntymäpäivää.
Puhuimme siitä, milloin näkisimme ja mitä tekisimme.
Olin suunnitellut, että menemme ulos, koska oli kaunis sää.
Meidän piti mennä brunssille juhlimaan 20-vuotissynttäreitäni.
Puhuimme muutaman minuutin. Sitten kuulin kovia pamauksia.
Useita kovia pamauksia. Sen jälkeen tuli hiljaista.
"Ndella, mitä tapahtui? Ndella!"
Sitten kuulin hänen miehensä sanovan: "Vaimoani on ammuttu."
On keskiyö 28. elokuuta 2019.
Vällingbyssä Länsi-Tukholmassa poliisi Niklas kollegoineen-
- on juuri aloittanut yövuoron.
Minä ja kollegani ajelemme Vällingbyn keskustassa.
Puhumme siitä, miten olemme nukkuneet ja miten voimme.
Meillä on edessä pari yövuoroa.
Vastaan tuleva auto ajaa tavallista nopeammin.
Pysähdymme ja estämme auton etenemisen.
Kun Niklas kollegoineen nousee ulos poliisiautosta-
- keskus ilmoittaa ampumisesta-
vain muutaman kilometrin päässä sieltä, missä he ovat.
Ajattelemme autossa olevien olevan tulossa ampumapaikalta.
Tekijät voivat olla edessämme autossa.
Amina Ceesay on juuri soittanut kotoaan hätänumeroon.
Hän epäilee parhaan ystävänsä tulleen ammutuksi.
Juoksin naapuriin-
samalla kun linja hätäkeskukseen oli auki.
Olin shokissa. Annoin puhelimen pois, koska en voinut puhua.
En saanut kerrottua henkilö- tunnustani, olin niin suunniltani.
Pysäytetyn auton luona Niklas ja hänen kollegansa-
- alkavat tutkia, keitä autossa on-
ja voisivatko he liittyä ampumiseen.
Radiossa ilmoitetaan taas ampumisesta.
Keskuksesta käsketään-
päästämään auto jatkamaan matkaa ja menemään paikalle.
Valmistaudumme siihen, että olemme ensimmäisenä paikalla.
Siellä on todennäköisesti ihminen, jota on ammuttu.
Saatamme kohdata myös aseistautuneen tekijän.
Parkkeeraamme tähän kadulle.
Ihmiset huutavat parvekkeiltaan: "Se tuli sisäpihalta!"
Vedämme aseet esiin, kun menemme sinne.
Siellä on savua, ja ruuti haisee.
Menemme ylös puoli kerrosta, ja siellä on avoin ovi.
Huomaan naisen, joka makaa lattialla eteisessä-
ja hänen vieressään on mies. Nainen näyttää elottomalta.
Mies huutaa ja pyytää apua. Hän ravistelee naista.
Mies yrittää auttaa naista ja itkee.
Hän sanoo, että se on hänen vaimonsa. "Auttakaa vaimoani!"
Kysyn häneltä: "Mistä laukaus tuli? Missä ampuja on?"
Hän osoittaa sisäpihan suuntaan.
Niklas pyytää rappukäytävässä olevaa kollegaansa-
menemään varmistamaan sisäpihan.
Samaan aikaan Niklas menee asuntoon.
Näytti siltä kuin siellä olisi räjähtänyt pommi.
Ovi on vinossa, ja kuuluu veden kohinaa.
Asunnossa on pimeää. Kaikki siellä näyttää rikkinäiseltä.
Toinen poliisiauto tulee paikalle puolessa minuutissa.
He tulevat rappukäytävään, ja kollegan avustuksella-
- vedämme naisen rappukäytävään.
Näemme työskennellä paremmin. Naisella on vakavat vammat.
Häntä on ammuttu useasti.
Etenkin vatsaan ja siitä alaspäin.
Hän ei todennäköisesti selviä.
Nainen viedään Karoliiniseen sairaalaan.
Niklas on ambulanssissa ja jatkaa elintoimintojen ylläpitämistä-
leikkaussaliin asti, jossa sairaalahenkilökunta jatkaa.
Naisen omaiset ovat tulleet sairaalaan.
Ei mene kauan ennen kuin minulle tullaan kertomaan-
että naisen henkeä ei voida pelastaa.
Tapaamme vastaanotossa hänen äitinsä, isänsä ja ystävänsä.
Ystävä soitti poliisille ja kertoi, että hänen ystäväänsä on ammuttu.
Viemme heidät toiseen huoneeseen.
Valmistaudumme kertomaan uutiset.
Se on pahinta, mitä voimme kertoa heille.
Ndella. Sanoin häntä kuningatar Ndellaksi.
Hän oli erityinen. Hän oli fiksu. Hän halusi näyttelijättäreksi-
- ja näytellä elokuvassa.
Kun kuulin, että hän on kuollut-
- jalkani pettivät alta.
Minä vajosin maahan.
Hän oli poissa, mutta minä olin siinä lattialla.
En itkenyt. Olin aivan hiljaa. Olin shokissa.
Menin ulos sairaalasta ja menin taksilla kotiin.
Tapausta tutkitaan murhana.
Kun on tarkastettu Niklaksen ja hänen kollegansa pysäyttämä auto-
tullaan siihen tulokseen, etteivät he liity ampumiseen.
Tutkinnanjohtaja Ville Paloheimo alkaa tehdä rekonstruktiota-
- rikospaikan tapahtumista.
He juoksevat ikkunan luo ja ampuvat asuntoon.
Nuoreen naiseen osuu useita laukauksia.
Ikkunan edessä oli peitto.
He eivät välitä siitä, keitä sen takana on.
Tarkoituksena oli ampua se henkilö-
eikä ollut väliä, keitä muita vahingoittuu samalla.
Sellainen teko on raaka, uhri on valittu.
Tekijä voi myös pelätä-
ja kunnioittaa niin häntä, kenen kimppuun käy-
että turvautuu siksi sellaiseen väkivaltaan.
Ndella Jack on 18-vuotias ja aikoi seuraavana päivänä-
aloittaa viimeisen vuoden lukiossa.
Hän halusi poliisiksi tai kriminologiksi.
Hän oli palannut 2 päivää aiemmin Gambiasta mentyään naimisiin.
Ensisilmäyksellä tuntuu oudolta, että joku haluaisi tappaa hänet.
Ndella oli kaikista iloisin, positiivisin-
ja huomaavaisin ihminen, jonka olen ikinä tavannut.
Hän suhtautui ongelmiin aina positiivisesti.
Hänellä oli ratkaisu kaikkeen. Hän näki vain ratkaisuja.
Kun kuulimme katastrofista tai ampumisesta, hän sanoi-
"Sairasta. Meidän pitää saada muutos aikaan."
Ndella rakasti ihmisiä. Hän halusi auttaa kaikkia, keitä pystyi.
Hän rohkaisi meitä tyttöjä opiskelemaan-
- ja hankkimaan töitä.
Häntä parempaa ystävää ei voisi toivoa.
Hän sanoi menevänsä naimisiin. Se ilahdutti minua.
Hän oli todella onnellinen.
Olin tapauksen tutkinnanjohtaja.
Ensimmäisenä pitää kuulustella silminnäkijöitä.
Erikoisella tapauksella on yleensä silminnäkijöitä.
Ihmiset näkevät tilanteen eri tavoin.
Kaikkien mukaan tekijöitä oli kaksi-
he ampuivat automaattiaseella ja olivat naamioituneita.
Ja he pakenivat parkkipaikkaa kohti.
Pari tuntia murhan jälkeen paikalle tuodaan poliisikoira-
joka tutkii alueen, jonne todistaja kertoi tekijöiden paenneen.
Jokin herättää melko pian koiran mielenkiinnon.
Koira merkkaa ihmisen jättämän jäljen.
Se merkkaa hanskan selvästi.
Jälki on tuore.
Emme usko sen olleen siellä kovin kauan.
Se oli päätynyt sinne ampumisen jälkeen.
Hanska lähetetään analysoitavaksi.
Poliisi jututtaa alueen asukkaita.
Yksi silminnäkijöistä on onnistunut kuvaamaan auton-
joka ajaa Råckstavägeniä kohti Bergslagsvägeniä-
- heti ampumisen jälkeen.
Aloitimme selvittämällä, mikä auton merkki on.
Mutta emme onnistuneet. Samannäköisiä autoja on paljon.
Puu varjosti, oli pimeää, joten se ei ollut täydellinen video.
Saimme kuitenkin hyvän kuvan-
pakoauton yksityiskohdista, joiden avulla tiedettiin-
että sivupeilit olivat hopeiset, mikä ei ollut tavallista.
Ampumisen aikaan asunnossa on Ndellan aviomies.
Mutta hän oli juuri mennyt vessaan.
Ndellan mies oli ekassa kuulustelussa poissa tolaltaan-
- ja kertoi avoimesti tapahtumista.
Olin pesemässä kasvoja ja harjaamassa hampaita.
Kuulin laukauksen ja mietin: "Mitä hittoa?"
Kiirehdin ovelle huoneeseen, jossa Ndella on.
Sitten ääni kuuluu taas, ja ikkunasta tulee lieskoja.
Kumarrun, juoksen sinne, otan häntä jalasta kiinni-
- ja vedän hänet alas sängystä.
Huomaan, että häneen on osunut, ja hän alkaa mennä tajuttomaksi.
Alan antaa puhalluselvytystä.
Hän osoitti rohkeutta ja maalaili kuvan siitä-
miten hän veti Ndellan alas sängyltä.
Hän antoi tekohengitystä ja yritti pelastaa vaimonsa hengen.
Hän sanoi heti olevansa itse kohde.
Ndellan mies on poliisin vanha tuttu-
ja hän on liikkunut rikollispiireissä.
Hän on tunnetusti aggressiivinen ja armoton-
- ja häntä pidetään väkivaltaisena.
Hänet on tuomittu ryöstöstä, uhkailusta ja murhayrityksestä.
Ndellan miehen jengissä oli-
vanhoja tuttuja Brandbergenistä ja Dalenista.
Lisäksi uudempia tuttavuuksia-
joista en tiedä, miten he olivat tavanneet.
Suhteita solmitaan usein vankilassa. Hän oli ollut pitkään vankilassa.
Kaikki olivat poliisin tuttuja, mutta heidän suhteitaan ei tiedetty.
Ndellan mies kertoi-
- että hän oli ampumisen kohde.
Hän ei halunnut kertoa, mistä luuli olevan kyse.
Tutkinta aloitettiin siis laajalta alueelta.
Ndellan mies oli mukana useissa konflikteissa.
Tutkimme konfliktia Ndellan miehen-
- ja kilpailevan jengin välillä.
Ajattelimme koko ajan, että Ndella saattoi olla maalitaulu-
emmekä tienneet, mitä oli tapahtunut.
Tutkimme myös mustasukkaisuutta.
Oli eräs ex-tyttöystävä-
- joka saattoi tietää asiasta jotain.
Koska Ndellan mies ei halunnut kertoa mitään-
meidän piti olettaa, että kumpi vain saattoi olla kohde.
Pelätään, että Ndellan mies aikoo kostaa vaimonsa kuoleman.
Häntä pidetään silmällä ja salakuunnellaan.
Tutkijat tajuavat, että hän voi johdattaa heidät tekijöiden luo.
Rikolliset eivät yleensä kerro konflikteistaan.
He yrittävät ratkoa ne itse.
Pelkäsimme, että jotain tapahtuu, että hän kostaa.
Joten salakuuntelimme häntä-
ja yritimme pitää häntä silmällä, ettei mitään tapahtuisi.
Huomasimme tutkinnan aikana-
että hän oli tehnyt kyselyjä seuraavana päivänä.
Hän oli kysellyt naapureilta, mitä he olivat nähneet.
Oliko kukaan nähnyt ampujaa ja miltä hän näytti.
Hän sai tietoja silminnäkijöiltä.
Kuvauksia tekijöistä ja sen sellaista.
Hän tiesi paljon tapahtumien kulusta.
Koska hän kierteli esittämässä kysymyksiä-
hän ei selvästikään tiennyt, kuka ampuja oli.
Ndellan miehen Whatsup-viesteistä-
kävi ilmi, että hän etsi jotain laukkua.
Laukussa oli hänen sanojensa mukaan-
"kaksi isoa, joissa molemmissa on 30".
Tulkitsimme sen niin, että kyse on aseista.
Hän yrittää hankkia aseen. Osittain suojellakseen itseään-
mutta ehkä kostaakseen Ndellan kuoleman. Se oli selvää.
Hän epäili kilpailevan jengin jäsentä-
murhasta, ja sana levisi rikollispiireissä.
Sana kiiri aina kilpailevan jengin jäsenelle.
Hän lähetti tekstiviestin Ndellan miehelle.
Hän sanoi olevansa syytön ja ettei liity asiaan mitenkään.
Hän sanoi mielellään tapaavansa ja puhuvansa asiasta.
8. syyskuuta 10 päivää ampumisen jälkeen Råckstassa-
- miestä seuraava partio huomaa-
että hän nousee kello 20.17 taksiin Ringvägenillä-
kahden muun miehen kanssa. Taksi ajaa Nynäsvägeniä etelään.
Ei ole helppoa seurata ihmistä-
joka on autolla tai vaihtaa välillä autoa.
Se ei ole yksinkertaista.
Hän pääsee karkuun.
Käy ilmi, että oli virhe kadottaa jäljet sinä iltana.
Puoli tuntia myöhemmin tulee hälytys Alphyddanista Nackasta.
Kun saamme keikan, olemme poliisiasemalla-
jonne olimme juuri palanneet toiselta keikalta.
Päivystäjän sanoin-
"Valmistautukaa, se on kuin suoraan High Chaparralin tilalta."
Ilta, jona saamme ulkokeikan-
on painajaismainen rikostutkijalle.
Sataa vettä, tuulee kovasti, ja on pimeää.
Tulemme Alphyddevägenille, ja kääntöpaikalla-
- on ammuskeltu.
Aloitamme paikalta-
jossa sää ja tuuli voivat tuhota todisteet.
Kääntöpaikalla on tyhjiä hylsyjä.
Osa on automaattiaseesta, niin sanotusta Kalašnikovista.
Vähän matkan päässä on taksi.
Siinä näkyy luodinjälkiä, ja se on törmännyt betoniin.
Taksinkuljettaja on autossa loukkaantuneena.
Mutta autossa ei ole muita.
Se näyttää olevan sama taksi, joka pääsi poliisilta karkuun.
Kuljettaja on loukkaantunut, muttei ole hengenvaarassa.
Kyydissä olleet ovat poistuneet, mutta heidät löydetään läheltä.
Yksi heistä on Ndellan mies.
Heitä kuulustellaan. He olivat olleet matkalla tapaamiseen.
He ajavat pitkin Alphyddevägeniä ja kääntyvät liikenneympyrästä oikealle.
He näkevät takaisin tullessaan auton.
Autossa on huppupäisiä ihmisiä.
Ndellan mies aavistaa pahaa ja käskee kuljettajan ajaa pois.
Auto on pysähtynyt sinne.
Sieltä tuli ainakin kaksi miestä, jotka alkoivat tulittaa taksia.
Moni laukauksista osuu taloon.
Muun muassa numeroon 23, johon yksi laukaus menee ikkunan läpi-
- ja osuu ihmistä päähän.
Vaikka häntä osuu päähän, asunnossa ollut mies selviää.
Viiteen asuntoon on osunut laukauksia-
toisesta kerroksesta kuudenteen.
Kääntöpaikalla olleiden hylsyjen perusteella-
ammuskelu tapahtui 115 metrin päässä talosta.
Kolmas talo kääntöpaikasta oikealla.
Jos on pidellyt automaattiasetta, tietää-
- että se on tehokas ase.
Pieni muutos kulmassa tarkoittaa, että 100 metrin päässä-
laukaukset eivät mene sinne kuin oli tarkoitus.
Taksi ajaa poispäin. Kuljettajaan osuu.
Jollain keinolla Ndellan mies saa ohjattua autoa-
kun taksinkuljettaja painaa kaasua-
ja kolaroi pienen matkan päässä.
Tajusimme, että häneen kohdistuu vakava uhka.
Joku haluaa tappaa hänet.
On täysin selvää, että hän oli heidän kohteensa.
Ei Ndella.
Ndella Jack haudataan 11. syyskuuta 2019-
monien ystävien ja omaisten läsnä ollessa.
Hautajaisissa on paikalla myös paljon poliiseja.
Pelättiin uutta hyökkäystä-
- Ndellan miestä kohtaan.
Hän olisi paikalla hautajaisissa. Siksi järjestettiin turvatoimia.
Poliisi oli paikalla, ettei tapahtuisi mitään.
Poliiseja oli kaikkialla turvallisuuden takia.
He eivät olleet tiellä. He olivat hajaantuneet ympäriinsä.
Hautajaiset olivat kauniit. Oli satanut vettä koko päivän.
Kun hautajaiset alkoivat, taivas tuli esiin ja aurinko paistoi.
Tuntui siltä, että Ndella oli keskuudessamme.
Poliisilla on nyt kaksi rikospaikkaa.
He toivovat sen auttavan Ndellan murhaajan löytämisessä.
Lähdimme siitä teoriasta, että samat ihmiset-
ampuivat Råckstassa ja myöhemmin Nackassa.
Emme voineet olla varmoja ennen kuin löydämme yhteyden.
Ainoa yhdistävä tekijä oli sama kohde.
Kaksi päivää Nackan ampumisen jälkeen on tullut yleisövihjeitä.
Autojen on nähty ajavan ampumisen jälkeen kohti Svindersvikiä.
Se on muutaman sadan metrin päässä ampumapaikalta.
Kiinnostuimme alueen tutkimisesta-
sekä läheisen metsän tutkimisesta koirapartion avulla.
Sieltä löytyi automaattiase, revolveri-
sekä rekisterikilpi, jossa oli teipinpalasia.
Rekisterikilpi oli varastettu vastikään lähistöltä.
Löytö lähetetään analysoitavaksi.
Poliisi koeampuu aseella ja vertailee jälkiä-
Råckstasta löydettyihin hylsyihin. Tulos vie tutkintaa eteenpäin.
Kävi ilmi, että kyseessä oli sama automaattiase.
Saatoimme keskittyä siihen, että samat henkilöt-
olivat olleet Ndellan miehen perässä Råckstassa ja Nackassa.
Partio teki havainnon pian ampumisen jälkeen-
huolimattomasti parkkeeratusta Audista.
Merkintä siitä lisättiin tutkintaan.
Auto oli ollut siellä joitain päiviä, ja siihen oli laitettu parkkisakko.
Pysäköinninvalvontafirma oli kuvannut auton.
Kuvasta näki, että rekisterikilvessä oli teippiä.
Samanlaista teippiä kuin rekisterikilvessä-
joka oli pensaasta löytyneen aseen vieressä.
Mutta auto ei ole enää siellä.
Se etsintäkuulutetaan.
Yksi Ndellan miehen ystävistä hävittää auton.
Hän ajelee sillä ympäriinsä.
Poliisi keskittyy hopeanväriseen Audiin ja sen kuljettajaan.
Jäljitämme autoa, mutta huonolla menestyksellä.
Päätämme tehdä valeilmoituksen.
Etsintäkuulutamme juuri sellaisen auton-
jonka väitämme tekijöiden jättäneen.
Toivomme, että hän yrittää hankkiutua autosta eroon-
mitä voidaan pitää merkkinä siitä, että juuri sitä autoa käytettiin.
Teoriamme mukaan ase hävitettiin melko pian teon jälkeen-
- jotta asetta ei löydettäisi autosta.
Auto on hopeanvärinen Audi Avant A4 kombi-
- noin vuoden 2005 vuosimallia.
Se on liikkunut Alphyddevägenillä ennen ja jälkeen ammuskelun.
Miehen kaverilla on täsmälleen samanlainen malli.
Pian etsintäkuulutuksen jälkeen se auto palaa.
Auton omistaa Ian-niminen mies.
Hänen nimensä nousi esiin aiemmin tutkinnan aikana.
Ian on yksi Ndellan miehen ystävistä-
ja oli bestmanina häissä Gambiassa.
Häävieraiden kuulusteluissa ja Ndellan miehen puhelimesta-
on selvinnyt, ettei heidän suhteensa ole täysin riidaton.
Ndella ja hänen tuleva miehensä-
päättivät matkustaa Gambiaan ja mennä naimisiin.
He ottivat ystäviä mukaan.
Konfliktin vuoksi osa ystävistä lähtee etuajassa.
Konfliktissa ovat mukana Ndellan mies ja hänen ystäviään.
Etenkin yksi Ndellan miehen ystävistä haastoi riitaa.
Kun Ndellan mies ja Ndella olivat palanneet kotiin Gambiasta-
yksi kavereista halusi tavata ja jutella tapahtuneesta.
Häntä sanottiin El Crocodiloksi etelässä.
Viestien perusteella tapaaminen menee pieleen.
Heille tulee lisää erimielisyyksiä.
Joku vetää aseen esiin tapaamisessa.
Ndellan mies on hyvin tuohduksissaan siitä.
Hän haluaa anteeksipyynnön siltä henkilöltä.
Lopulta hän sanoo, että ellei saa anteeksipyyntöä-
hän jahtaa muita kuolemaansa saakka.
Lokakuussa saamme vastauksen rikosteknisestä tutkinnasta-
että yhdessä Nackan hylsyistä on Ianin DNA:ta.
DNA-löytö on iso askel eteenpäin poliisille.
Se, että DNA:ta löytyi hylsystä-
joka on kuumennut ammuskelussa, on hyvin epätavallista.
Sellaiset jäljet palavat usein pois.
Saimme myös DNA-osuman Råckstasta löytyneestä hanskasta.
Hanskassa oli ruudinjäämiä-
mikä teki siitä kiinnostavan tutkinnan kannalta.
Jäämien ikää ei voi määrittää, mutta ne eivät säily kauan.
Hanska oli lähellä asetta, kun sillä ammuttiin.
Ruudinjäämät täsmäävät ammuksiin-
- joita käytetään automaattiaseessa.
Saimme pikku hiljaa tietää, että Ianin DNA:ta on useassa paikassa.
Poliisi selvittää, onko mukana muita-
- Ndellan miehen ystävistä.
Tutkitaan, meneekö pakoauto-
todistajan videolla Råckstasta jonkun ihmisen luo.
Etsimme sellaista autoa lähialueelta.
Selvisi, että hänen ystävällään-
oli ollut sellainen auto, joka on samanlainen kuin videossa.
Kun etsimme autoa, se löytyi palaneena.
Se oli merkki siitä, että sitä oli käytetty ammuskelussa Råckstassa.
Auto on Honda CR-Z.
Se oli palanut pian sen jälkeen, kun se etsintäkuulutettiin mediassa.
Se löytyi Södertäljen satamasta.
Hänen ystävänsä asuu sen lähellä tyttöystävänsä kanssa.
Jäljet viittaavat Ahmad-nimiseen henkilöön.
Myös hän oli Ndellan miehen bestman häissä Gambiassa.
Saatoimme keskittyä lisää konfliktiin Gambiassa.
Mutta Ndellan mies oli mukana monissa konflikteissa.
Sen takia tarvittiin paljon todisteita-
jotta voidaan sulkea pois muita teorioita, mikä on epätavallista.
Kaksi silminnäkijää Råckstasta kertoi-
että tekijät huusivat juostessaan "Ahmed" tai "Ahmad".
Se, että tekijät olivat huutaneet hänelle-
tarkoittaa, että hän oli kuljettajana.
He halusivat, että hän ajaisi auton sinne tai käynnistäisi auton.
Meistä oli selvää, että Ian ja Ahmad olivat mukana-
hyökkäyksissä Ndellan miestä kohtaan.
Ian ja Ahmad pidätetään marraskuun alussa 2019.
Poliisi löytää pidätyksen yhteydessä lisää todisteita-
jotka kertovat Ianin olleen mukana ammuskelussa Nackassa.
Kun Ian pidätetään, hänen puhelimensa takavarikoidaan.
Sieltä selvisi, että he olivat käyttäneet reittihakua.
Google Maps oli ohjannut ampumapaikalle-
ja sieltä sinne, mihin auto oli parkkeerattu.
Teorian mukaan puhelimen omistaja tiesi auton liikkeistä.
Poliisi löytää uusia todisteita myös Ahmadin puhelimesta.
Tietoa, joka koskee Ahmadin tyttöystävän autoa-
jonka epäillään olleen ammuskelussa Råckstassa.
Kaksi vuorokautta Råckstan ammuskelun jälkeen-
- Honda CR-Z palaa.
Joitain tunteja sen jälkeen on käyty tekstiviestikeskustelu-
Ahmadin tyttöystävän ja Ianin välillä.
Tyttöystävä on hermostunut jostain, mutta syy ei käy ilmi.
Mutta hän on vihainen Ahmadille ja Ianille.
Teoriamme mukaan se koski hänen autoaan-
- joka poltettiin tapahtuneen jälkeen.
Auto oli melko tärkeä Ahmadin tyttöystävälle.
Hän oli saanut sen sukulaiselta ja hermostui sen palamisesta.
Yhteys ei ollut täysin selvä, mutta palon kanssa samaan aikana-
hän heitti Ahmadin ulos asunnostaan.
Ahmad ja Ian kieltävät kaiken kuulusteluissa.
Yleensä tällaisissa jutuissa vastataan "en kommentoi".
Kumpikaan ei tehnyt niin.
He molemmat kertoivat, että kun Råckstassa ammuskeltiin-
- he olivat Ianin luona.
Lopulta syytteet nostetaan sekä Iania että Ahmadia vastaan-
Ndellan murhasta ja Ndellan miehen murhayrityksestä.
20.4.2020 alkaa oikeudenkäynti Solnan käräjäoikeudessa.
Mitä ajattelet siitä, että puhelimesi oli suljettu-
sekä Råckstan että Nackan tapahtumien aikaan?
En ajattele siitä mitään.
- Oletko käynyt Alphyddanissa? - En.
- Etkö? Etkö tiedä paikkaa? - En ole ollut siellä.
Löysimme DNA:tasi Nackasta löytyneestä hylsystä-
ja Råckstasta hanskasta. Osaatko selittää sen?
Olen käyttänyt sellaisia hanskoja ennen Gambiaa.
Olen liikkunut piireissä, joista on löytynyt aseita ja ammuksia.
En ole koskenut aseisiin tai ammuksiin-
tai muuhun rikolliseen Gambiasta palattuani.
Otin pesäeroa siihen elämäntyyliin.
Miten DNA:si päätyi rikospaikoille?
En tullut tänne arvailemaan.
En voi kommentoida sitä.
Emme olleet varmoja, että Ian ja Ahmad tuomittaisiin.
Vaikka olimme vakuuttuneita heidän syyllisyydestään.
Joskus voi olla niin-
että keskitytään vain todisteisiin eikä kokonaisuuteen.
Entä Honda, kenen auto se on?
Se on minun. Aiemmin se oli tyttöystäväni isän.
Se paloi kaksi vuorokautta Råckstan ammuskelun jälkeen.
Voitko kertoa siitä?
Sain puhelun, viestin tai jotain.
Se taisi olla puhelu.
Että rannikkovartioston luona palaa, siellä on paljon autoja.
- Kerroin siitä hänelle. - Mitä sitten tapahtui?
Hän heitti minut ulos. Hän oli vihainen, ei hänelle voinut puhua.
- Koska olitte polttaneet auton. - Ei.
Tuo on tuulesta temmattua. Siitä ei ole todisteita.
Se on keksitty juttu.
Kun tuomio luetaan 20.5.2020, siinä käy niin kuin pelättiin.
Ian tuomitaan avunannosta murhayritykseen Nackassa.
Mutta molemmat vapautetaan Ndellan murhasyytöksistä.
Tuomio ei ollut päivänselvä.
Toivoimme, että syyttäjä valittaisi siitä.
Käräjäoikeus piti tutkinnassa puutteellisena sitä-
että emme olleet verranneet pakoautovideota Råckstasta-
muihin autoista tulleisiin vihjeisiin.
Erilaisiin automalleihin, jotka muistuttavat autoa videolla.
Tuomiosta valitetaan hovioikeuteen.
Tutkijat saavat apua analyysiryhmältä NOA:ssa.
Poliisin operatiiviselta jaostolta.
He keräävät materiaalia autoista, jotka muistuttavat pakoautoa.
Verrataan vanteita, peilejä, lamppuja ja muita yksityiskohtia-
videolla näkyvän oletetun pakoauton kanssa.
Tietyt yksityiskohdat olivat paljastavia sen auton kohdalla.
Muut autot voitiin sulkea pois.
Mutta Honda CR-Z:aa ei voitu ikinä sulkea pois.
Ruotsissa on vain noin parikymmentä sellaista autoa.
Otimme yhteyttä omistajiin, ja selvisi-
ettei mikään muu kuin Ahmadin ajama voinut olla paikalla.
Käräjäoikeuden tuomiossa todettiin myös-
- ettei tutkittu tarpeeksi-
milloin hanska oli päätynyt Råckstaan parkkipaikalle.
Siitä tehtiin selvitys.
Alue eristettiin. Sinne pyydettiin koirapoliisi.
Hänestä se näytti koskemattomalta-
ja että se oli päätynyt sinne vastikään.
Sen saattoi päätellä säästä. Jos se olisi ollut siellä pidempään-
siinä olisi näkynyt sään ja tuulen jälkiä.
Hovioikeus antaa toisenlaisen tuomion.
Uusien todisteiden valossa Ian ja Ahmad tuomitaan-
osallisuudesta ammuskeluun ja murhayritykseen-
ja he saavat 16 ja 12 vuoden vankeusrangaistukset.
Mutta kun tuomio annetaan, Ahmad on kadonnut.
Hän on paennut useita kuukausia, ja häntä jahtaa FAST-
joka on erikoistunut etsimään vangittuja etsintäkuulutettuja.
Poliisi sai hänet kiinni tänään Trosassa-
tukholmalaisen erikoisryhmän kanssa.
Ahmad Al-Shewani on luovutettu viranomaisille.
En usko, että kyseessä oli alun perin vakava konflikti.
Emme saa ikinä tietää, mistä siinä oli kyse.
Poliisi teki todella hyvää työtä.
En ole tyytyväinen siihen, että emme tiedä-
- kumpi heistä ampui.
Heidät tuomittiin avunannosta murhaan ja murhayritykseen-
joten se kysymys on yhä avoinna.
Ndellan ystävälle Aminalle syntymäpäivä muistuttaa aina siitä-
- mitä Ndellalle tapahtui.
En voi ajatella positiivisesti, kun on tapahtunut niin kamalia.
Mutta se on meidän päivämme.
Vuosipäivänä ajattelen, että se on Ndellan ja minun päiväni.
En voi sanoin kuvailla, miten paljon kaipaan häntä.
Suomennos: Henna Iivarinen Iyuno-SDI Group